
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1247 

” “ "" " 11 Δεκεμβρίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του Κοινωφελούς Ιδρύματος με 
την επωνυμία «ΚΑΛΟΓΕΡΟΠΟΥΛΕΙΟ ΙΔΡΥΜΑ - 
ΜΟΥΣΕΙΟ ΣΑΚΕΛΛΑΡΙΟΥ» και κύρωση του Οργανι¬ 
σμού αυτού. 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναστολή λειτουργίας Τοπικών Τελωνειακών Γρα¬ 
φείων... 

Καθορισμός των βασικών αρχών των ζωνών προστα¬ 


σίας σποροκαλλιεργειών πατάτας. 3 

Τροποποίηση της 50442/3.8.1998 απόφασης Υπουρ¬ 
γού Εργασίας και Κοινωνικών Ασφαλίσεων. 4 


Ανάκληση άδειας ίδρυσης και λειτουργίας Ερασιτε¬ 
χνικής Σχολής Χορού από το Νικόλαο Καρλαούζο 

(Κάρλα). 5 

Χαρακτηρισμός Ενετικού Επισκοπικού Μεγάρου, ιδ. 

Ιω. Κυρίμη στην Κοινότητα Επισκοπής, επαρχίας 
Μυλοποτάμου Ν. Ρεθύμνης, ως ιστορικού διατη¬ 
ρητέου μνημείου. 6 

Χαρακτηρισμός κτηριακού συγκροτήματος, ιδ. Μιχ. 
Κυριμάκη στην Κοινότητα Επισκοπής, επαρχίας 
Μυλοποτάμου Ν. Ρεθύμνης, ως ιστορικού διατη¬ 
ρητέου μνημείου. 7 

Χαρακτηρισμός του I. Ν. Αγίου Νικολάου Κοινότητας 
Αμπλιάνης Ν. Ευρυτανίας ως μνημείου που χρήζει 

ειδικής προστασίας. 8 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στη Μαριάννα Μπούρα. 9 


ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του Κοινωφελούς Ιδρύματος με την 
επωνυμία «ΚΑΛΟΓΕΡΟΠΟΥΛΕΙΟ ΙΔΡΥΜΑ - ΜΟΥΣΕΙΟ 
ΣΑΚΕΛΛΑΡΙΟΥ» και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 3086/26.9.1997 πράξη της Συμβολαιο¬ 


γράφου Αθηνών Στυλιανής Πέππα συζ. Αθανασίου Μου¬ 
στάκα, με την οποία ο Νικόλαος Καλογερόπουλος του Α¬ 
θανασίου σύστησε Κοινωφελές Ίδρυμα με την επωνυμία 
«ΚΑΛΟΓΕΡΟΠΟΥΛΕΙΟ ΙΔΡΥΜΑ - ΜΟΥΣΕΙΟ ΣΑΚΕΛΛΑ- 
ΡΙΟΥ» και με έδρα την Κόρινθο. 

2. Τις διατάξεις των άρθρων: α)95 και 98 του α.ν. 
2039/1939, β) 101 και 119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 22.6.1998 γνωμοδότηση του Συμβουλίου Ε¬ 
θνικών Κληρ/των. 

4. Τηναριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 922Β). 

Με πρόταση του Υπουργού Πολιτισμού και του Υφυ¬ 
πουργού Οικονομικών αποφασίζουμε: 

Άρθρο μόνο 

1 .-Εγκρίνουμετη σύσταση του κοινωφελούς ιδρύματος 
με την επωνυμία «ΚΑΛΟΓΕΡΟΠΟΥΛΕΙΟ ΙΔΡΥΜΑ - 
ΜΟΥΣΕΙΟ ΣΑΚΕΛΛΑΡΙΟΥ» η οποία έγινε από τον Νικόλαο 
Καλογερόπουλο του Αθανασίου με την αριθ.3086/26-9- 
1997 πράξη της συμβολαιογράφου Αθηνών Στυλιανής 
Πέππα συζ. Αθανασίου Μουστάκα. 

Το ίδρυμα αστό αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υ¬ 
πουργών Οικονομικών και Πολιτισμού και διέπεται από 
τις διατάξεις της παραπάνω συστατικής του πράξης, του 
παρακάτω οργανισμού, του Α.Ν. 2039/1939 και των δια¬ 
ταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΑΛΟΓΕΡΟΠΟΥΛΕΙΟ ΙΔΡΥΜΑ - 
ΜΟΥΣΕΙΟ ΣΑΚΕΛΛΑΡΙΟΥ» 

Άρθρο 1 

Μορφή-Επωνυμία-Έδρα-Σφραγίδα 

1 .-Το κοινωφέλές ίδρυμα με την επωνυμία "ΚΑΛΟΓΕΡΟ- 
ΠΟΥΛΕΙΟ ΙΔΡΥΜΑ - ΜΟΥΣΕΙΟ ΣΑΚΕΛΛΑΡΙΟΥ 1 , που συ- 

στήθηκε από τον Νικόλαο Καλογερόπουλοτου Αθανασίου 
με την αριθμ. 3086/26-9-1997 πράξη της συμβολαιογρά¬ 
φου Αθηνών Στυλιανής Πέππα συζ. Αθανασίου Μουστάκα, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του 
παρόντος οργανισμού, του Α.Ν.2039/1939, όπως κάθε φο¬ 
ρά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Κόρινθος. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και την ημερο¬ 
μηνία της σύστασής του. 

Άρθρο 2 

Σκοπός 

Σκοπός του ιδρύματος είναι: 

1 .Η σύσταση Μουσείου με κεντρικό πυρήνα τα γλυπτά 
και ζωγραφικά έργα του γλύπτου Φάνη Σακελλαρίου και 
άλλων ζωγράφων. 

2. Γενικές πολιτιστικές εκδηλώσεις και δραστηριότητες, 
ενδεικτικώς δε αναφέρονται τα κάτωθι: 

α) Η προβολή και διάδοση κάθε Τέχνης με την διοργά¬ 
νωση εκθέσεων, διαλέξεων, μαθημάτων στο κοινό και τη 
μαθητιώσα νεολαία κυρίως της Κορινθίας. 

β) Η προβολή, διάδοση και συντήρηση του συγγραφικού 
και φιλοσοφικού έργου του ιδρυτή και η προβολή και καλ¬ 
λιέργεια της Φιλοσοφικής σκέψης γενικά, με έμφαση στη 
Γνωσιολογία, την Αισθητική και τη Φιλοσοφία της Τέχνης, 
ιδιαιτέρως προτιμωμένης της μαθητιώσας νεολαίας. 

γ) Η χρήση των εσωτερικών και υπαιθρίων χώρων του ι¬ 
δρύματος για επιστημονικά, φιλοσοφικά και καλλιτεχνικά 
συνέδρια και συνεντεύξεις. 

δ) Η έκδοση βιβλίων σχετικών με το συγγραφικό και φι¬ 
λοσοφικό έργο του ιδρυτή καθώς και του έργου των ε¬ 
κτεθειμένων στο Μουσείο καλλιτεχνών, στην ελληνική ή 
άλλες γλώσσες. 

ε) Η διοργάνωση και διεξαγωγή στους χώρους του ι¬ 
δρύματος ή άλλους κατάλληλους χώρους ρεσιτάλ απο¬ 
κλειστικά και μόνο έργων κλασσικής μουσικής Ελλήνων 
και ξένων συνθετών ή φολκλορικής μουσικής χωρών της 
Ευρωπαϊκής Ενωσης αποκλεισμένου απολύτως κάθε άλ¬ 
λου είδους μουσικής εκδηλώσεως (ως π.χ. τζαζ, ρεμπέτι¬ 
κο, μπουζούκι, ελαφρά μουσική κ.λπ.). 

στ) Η προβολή και διάδοση της Τέχνης του κλασικού 
μπαλέτου και ελληνικών χορών καθώς και σεμινάρια για 
τη διδασκαλία στο κοινό και τη μαθητιώσα νεολαία της αι¬ 
σθητικής καιτηςτέχνηςτου κλασικού μπαλέτου καιτηςεν 
γένει ερμηνείας της Αισθητικής (φιλοσοφία της Τέχνης, 
τεχνική κ.λπ.) με απονομή βραβείων στους διακριθέντες 
στα σεμινάρια. 

ζ) Η πραγματοποίηση κάθε άλλης ενέργειας ή πρωτο¬ 
βουλίας, που σχετίζεται με τους ανωτέρω σκοπούς του ι¬ 
δρύματος, όπως προτείνεται κατά την τακτή πλειοψηφία 
από το ΔΣ του ιδρύματος. 

Άρθρο 3 

Περιουσία-Πόροι 

1 .Περιουσίατου ιδρύματος αποτελούν: 

α) Ποσό δέκα εκατομμυρίων «10.000.000» δρχ. 

β) Ποσά ή ακίνητα και έργα Τέχνης, που θα διατεθούν α¬ 


πό τον ιδρυτή αμέσως μετά την ίδρυση για την εγκατά¬ 
σταση και επέκταση των χώρων του ιδρύματος καθώς και 
για τη διαμόρφωση των εξωτερικών χώρων ώστε να χρη¬ 
σιμοποιηθούν για υπαίθριες καλλιτεχνικές εκδηλώσεις 
κατά τους θερινούς μήνες. 

Η ως άνω ακίνητη περιουσία περιερχομένη στο ίδρυμα 
τελεί υπό τον όρο του αναπαλλοτριώτου καθώς και τα έρ¬ 
γα τέχνης, έπιπλα και λοιπά σκεύη του ιδρύματος. 

γ) Οποιαδήποτε άλλη ακίνητη περιουσία στην Ελλάδα ή 
την αλλοδαπή, που ανήκει στον ιδρυτή, κατά το θάνατό 
του περιέρχεται στο ίδρυμα. 

2.-Πόροιτου ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

Ι.-Το ίδρυμα διοικείται από Διοικητικό Συμβούλιο, που 
αποτελείται από 3 έως 9 μέλη. 

2.-Το πρώτο Διοικητικό Συμβούλιο του ιδρύματος απο- 
τελείται από 5 μέλη, τα εξής: 

α) Νικόλαο Καλογερόπουλο του Αθανασίου, ως πρόε¬ 
δρο 

β) Φάνη Σακελλαρίου του Κων/νου, ως Αντιπρόεδρο 

γ) Αικατερίνη συζ. Φάνη Σακελλαρίου-Καλογεροπού- 
λου, ως μέλος 

δ) Κανελλιώ Σακελλαριάδουτου Λάμπρου, ως μέλος 

ε) Μαρία Σωφρονιάδου, ως μέλος 

2. -Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. Πρώτος και ισό¬ 
βιος Πρόεδρος και μέχρι του θανάτου του θα είναι ο ι¬ 
δρυτής Νικόλαος Καλογερόπουλος και πρώτος και 
ισόβιος αντιπρόεδρος ο Φάνης Σακελλαρίου. Μετά το θά¬ 
νατο του ιδρυτού, Πρόεδρος ορίζεται ο Φάνης Σακελλα¬ 
ρίου, απόντος δε ή παραιτουμένου αυτού η Αικατερίνη 
Σακελλαρίου. Μετά δε το θάνατο ή την παραίτηση των πα¬ 
ραπάνω, Πρόεδρος ορίζεται η Νέλλη-Κανελλιώ Σακελλα- 
ριάδου και κατόπιν αστών ο Πρόεδρος και Αντιπρόεδρος 
θα ορίζονται υπό του Διοικητικού Συμβουλίου όπως πα¬ 
ραπάνω αναφέρεται 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά μια φο¬ 
ρά το εξάμηνο και εκτάκτως όποτετο ζητήσει ο Πρόεδρος 
ή 3 τουλάχιστον από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Π ρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπεσα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

10. Αντίγραφα ή αποσπάσματα των πρακτικών ή αντί¬ 
γραφα γενικά εγγράφων του ιδρύματος εκδίδει και επικυ¬ 
ρώνει ο Πρόεδρος του Διοικητικού Συμβουλίου ή ο Αντι¬ 
πρόεδρος του καιστηνπερίπτωση κωλύματος ή απουσίας 
του, το μέλος που ορίζεται από το Διοικητικό Συμβούλιο. 

11. Επιτρέπεται η εκπροσώπηση μέλους του Δ.Σ. από 
άλλο μέλος με έγγραφη κάθε φορά εξουσιοδότηση. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε ε¬ 
κτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν.2039/1939 και του 
από 20.12.1939 Β.Δ/τος (ΦΕΚ 552Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι- 
κούτου ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του και προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού. 

γ) Αποφασίζει για κάθε θέμα που έχει σχέση με την εύ¬ 
ρυθμη και καλή λειτουργία των υπηρεσιών του ιδρύμα¬ 
τος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 


ε) Διορίζει και ανακαλεί πληρεξουσίους δικηγόρουςτου 
ιδρύματος. 

στ) Η εσωτερική διάρθρωση και κάθε άλλη λεπτομέρεια 
λειτουργίας του ιδρύματος, που δεν καλύπτεται από τις 
διατάξεις του παρόντος οργανισμού δύνανται να καθορι- 
σθούν από τον εσωτερικό κανονισμό του ιδρύματος, που 
καταρτίζει το Διοικητικό Συμβούλιο. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθετρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλείτο Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
μέρες πριν από τη συνεδρίαση, με αναγραφή της ημερή¬ 
σιας διατάξεως. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελείτις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέαςτου ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία, 
δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2.0 Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα- 

τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού , 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί- 
ξεις. 

β) Καταθέτει τα έσοδα του ιδρύματος, σε ένα από τα πι- 
στωτικά ιδρύματα που ορίζονται στο άρθρο 73 του 
α.ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. Καταθέτει 
στο όνομα του ιδρύματος και σε Τράπεζα της εγκρίσεως 
του Δ.Σ. κάθε χρηματικό ποσό και αξία και προβαίνει σε α¬ 
ναλήψεις μόνο μετά από απόφαση του Δ.Σ. για συγκεκρι¬ 
μένο ποσό. 

ί. Τον Ταμία, όταν απουσιάζει ή κωλύεται, αναπληρώνει 
άλλο μέλος του Δ/κού Συμβουλίου που ορίζεται με από¬ 
φαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του α.ν.2039/1939 καιτου από 20.12.1939 σχετικού Δ/τος 
(ΦΕΚ552Α). 

Άρθρο 10 
Βιβλία και στοιχεία 

1 .-Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 


όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο, ή το νόμιμο αναπληρωτή του. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν.2039/1939 και 110 
και 119 του Αστικού Κώδικα, ύστερα από απόφαση του Δι¬ 
οικητικού Συμβουλίου. 

Άρθρο 12 

Διάλυση του ιδρύματος-Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Εθνική Πι¬ 
νακοθήκη Αθηνών. 

Άρθρο 13 

Εσωτερικός κανονισμός 

Λεπτομέρειες της διοίκησης και εν γένει λειτουργίας 
του ιδρύματος θα ρυθμίζονται με εσωτερικό κανονισμό, 
τον οποίο θα εγκρίνει το Διοικητικό Συμβούλιο, το οποίο 
και θα είναι αρμόδιο για την τροποποίησή του όταν κρίνει 
αναγκαίο. 

Στον Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 18 Νοεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣΔ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΔΡΥΣ ΕΥΑΓ. ΒΕΝΙΖΕΛΟΣ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. Τ. 5606/9014 (2) 

Αναστολή λειτουργίας Τοπικών Τελωνειακών Γ ραφείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 21,45, 101, 165, 253,285, 
293,341,421 και444παρ. 10του Π.Δ. 551/88 (ΦΕΚ259 Α) 
«περί Οργανισμού Νομαρχιών (Οργάνωση Οικονομικών 
Υπηρεσιών)», όπως έχουν τροποποιηθεί και ισχύουν. 

2. Τις διατάξεις του άρθρου 1, παρ. 6 του Ν. 2503/97 
(ΦΕΚ107Α) «Διοίκηση, Οργάνωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

3. Τις διατάξεις του άρθρου 32 του Ν. 1828/1989 «Ανα¬ 
μόρφωση της φορολογίας εισοδήματος και άλλες διατά¬ 
ξεις» (Α' 2), όπως τροποποιήθηκε με το άρθρο 19 παρ. 3 
του Ν. 2443/1996 «Τροποποίηση και συμπλήρωση του Τε¬ 
λωνειακού Κώδικα και άλλες διατάξεις» (Α' 265). 

4. Την αριθμ. 1087903/1481/0006Β/28.8.97 (ΦΕΚ 779 Β') 
του Υπουργού Οικονομικών για τη μεταβίβαση αρμοδιο¬ 
τήτων στους Προϊσταμένους των Περιφερειακών Υπηρε¬ 
σιών του Υπουργείου Οικονομικών, όπως τροποποιήθηκε 
με την αριθμ. 1123183/2107/0006Β/1.12.97 (ΦΕΚ 1096 
Β'). 

5. Του άρθρου 29Α'του Ν. 1558/1985 «Κυβέρνηση και 
Κυβερνητικά Όργανα» (137 Α') όπως προστέθηκε με το 
άρθρο 27 του Ν. 2081/92 «Ρύμιση του θεσμού των Επιμε¬ 
λητηρίων, τροποποίηση των διατάξεωντου Ν. 1712/87 για 
τον εκσυγχρονισμό των Επαγγελματικών Οργανώσεων 
των Εμπόρων, Βιοτεχνών και λοιπών επαγγελματιών και 
άλλες διατάξεις» (154Α') καιτροποποιήθηκεμετοάρθρο 
1 παρ. 2α του Ν. 2469/97 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις (38 Α'). 

6. Την αριθμ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών περί ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών. 

7. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Α. Αναστέλλουμε τη λειτουργία από 1.12.1998 των πα¬ 
ρακάτω Τοπικών Τελωνειακών Γραφείων (Τ.Τ.Γ.) και οι 
αρμοδιότητές τους στο εξής θα ασκούνται από τα Τελω¬ 
νεία υπαγωγής των, εκτός των περιπτώσεων που ορίζεται 
διαφορετικά με την παρούσα. 

1) Τ.Τ.Γ. Παλαίρου (Ν. Αιτωλοακαρνανίας) 

2) Τ.Τ.Γ. Άστρους Κυνουρίας (Ν. Αρκαδίας) 

3) Τ.Τ.Γ. Λειψών (Ν. Δωδεκανήσου) 

4) Τ.Τ.Γ. Πύργου (Ν. Θεσσαλονίκης) 

5) Τ.Τ.Γ. Ίου (Ν. Κυκλάδων) και οι αρμοδιότητές του θα 
ασκούνται από το Τελωνείο Θήρας 

6) Τ.Τ.Γ. Μούδρου (Ν. Λέσβου) 

7) Τ.Τ.Γ. Μεγανησίου (Ν. Λευκάδας) 

8) Τ.Τ.Γ. Αγίου Νικολάου (Ν. Χαλκιδικής) 

9) Τ.Τ.Γ. Αμουλιανής (Ν. Χαλκιδικής) και οι αρμοδιότη¬ 
τές του θα ασκούνται από το Τελωνείο Ουρανούπολης 

10) Τ.Τ.Γ. Νέου Μαρμαρά (Ν. Χαλκιδικής) 

11) Τ.Τ.Γ. Πλαταμώνα (Ν. Πιερίας) 

Β. Οι Τελωνειακοί υπάλληλοι που υπηρετούν στα ανω¬ 
τέρω υπό αναστολή Τοπικά Τελωνειακό Γραφεία να μερι- 
μνήσουν για την παράδοση με σχετικό πρωτόκολλο πα¬ 
ράδοσης και παραλαβής του αρχείου και υλικού (συμπε¬ 
ριλαμβανομένου του οπλισμού και των πυρομαχικών 
τους) στους Προϊσταμένους των Τελωνείων που περιέχο- 
νται οι αρμοδιότητές τους, καθώς επίσης και για τη σύ¬ 
νταξη και υποβολή αρμοδίως των σχετικών ενιαυσίων λο¬ 
γαριασμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 


Αριθ. 361646 (3) 

Καθορισμός των βασικών αρχών των ζωνών προστασίας 
σποροκαλλιεργειών πατάτας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παρ. 2του άρθρου 12του Ν. 1564/1985 «Οργά¬ 
νωση παραγωγής και εμπορίας του πολλαπλασιαστικού 
υλικού φυτικών ειδών» (Α' 164). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά'Οργανα» (Α' 137),όπωςτοάρθροαυτόπρο- 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεωντου 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών ε- 
παγγελματιών και άλλες διατάξεις» (Α' 154) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α' 38). 

2. Την 320703/30.7.1987 απόφαση των Υπουργών Εθνι¬ 
κής Οικονομίας και Γεωργίας «Γενικός Τεχνικός Κανονι¬ 
σμός Ελέγχου και Πιστοποίησης σπόρων σποράς φυτών 
μεγάλης καλλιέργειας, κτηνοτροφικών φυτών και ο¬ 
σπρίων, κηπευτικών και κονδύλων πατάτας για φύτευση» 
(Β' 469). 

3. Την 3396/3.11.1998 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Κωνσταντίνο Βρεττό και 
Παρασκευά Φούντά» (Β' 1165). 

4. Την απόΐ 3.10.1998 γνωμοδότηση της Τεχνικής Επι¬ 
τροπής Πολλαπλασιαστικού Υλικού (Τ.Ε.Π.Υ.). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Καθορίζουμε τις βασικές αρχές που πρέπει να διέ- 
πουν τον καθορισμό των ζωνών προστασία των σπορο- 
καλλιεργειών πατάτας ως εξής: 

α) Η ελάχιστη έκταση της προστατευόμενης ζώνης κα¬ 
θορίζεται σε είκοσι (20) στρέμματα για παραγωγή προ- 
βασικού ή βασικού πατατόσπορου και σε εκατό (100) 
στρέμματα για παραγωγή πιστοποιημένου πατατόσπο¬ 
ρου, εκτός αν διαφορετικά ορίζεται με την προβλεπόμενη 
από την παρ. 3 του άρθρου 5 του Γενικού Τεχνικού Κανο¬ 
νισμού Ελέγχου και Πιστοποίησης (Β' 469) απόφαση. 

Η έκταση μέσα στη ζώνη που εγκαθίστανται σποροκαλ- 
λιέργειες πατάτας θα προέρχονται τουλάχιστον από τριε- 
τή αμειψισπορά για παραγωγή προβασικού ή βασικού πα¬ 
τατόσπορου και από διετή αμειψισπορά για παραγωγή 
πιστοποιημένου πατατόσπορου. 

β) Μέσα στηνπροστατευόμενη ζώνη δεν επιτρέπεται η- 
κοινή καλλιέργεια πατάτας και η ύπαρξη φυτών πατάτας 
από προηγούμενη καλλιέργεια (φυτά εθελοντές). Σε ορι¬ 
σμένες περιπτώσεις δύναται να επιτραπεί η κοινή καλ¬ 
λιέργεια πατάτας με χρήση όμως πιστοποιημένου πατα¬ 
τόσπορου και σύμφωνα με τα οριζόμενα στις σχετικές α¬ 
ποφάσεις της παρ. 1 του άρθρου 12 του Ν. 1564/1985. 

2. Οι σχετικές αποφάσεις της παρ. 1 του άρθρου 12 του 
Ν. 1564/1985 ισχύουν για μία ή περισσότερες καλλιεργη¬ 
τικές περιόδους, ανάλογα με τις τοπικές συνθήκες κάθε 
ζώνης και εκδίδονται το αργότερο μέχρι την 30η Νοεμ- 

βρίου του έτους που προηγείται της καλλιεργητικής πε¬ 
ριόδου ή των καλλιεργητικών περιόδων οι οποίες αφο¬ 
ρούν την προτεινόμενη ζώνη. 

3. Όσον αφορά τις μονώσεις των σποροκαλλιεργειών 
πατάτας, που βρίσκονται τόσο περιμετρικά όσο και μέσα 
στην προστατευόμενη ζώνη, έχουν εφαρμογή τα αναφε- 
ρόμενα στην περίπτωση δ της παρ. 5 του Παραρτήματος 
IV της 321063/9.3.1990 απόφασης των Υπουργών Εθνι¬ 
κής Οικονομίας και Γεωργίας «Τεχνικός Κανονισμός Ε¬ 
λέγχου και Πιστοποίησης κονδύλων πατάτας για φύτευ¬ 
ση» (Β' 220). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1998 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΒΡΕΤΤΟΣ 
-♦- 

Αβί θ. 607ζ)1 (4) 

Τροποποίηση της 50442/3.8.1998 απόφασης Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/54 «περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «περί προϋποθέσεων 
παροχής κατοικίας και δανείων υπάτου Ο.Ε.Κ.». 

3. Τις διατάξεις των άρθρων 9, 10 και 11 του Α.Ν. 
163/67 «περί συστάσεως παρά του Ο.Ε.Κ. Κεφαλαίου 
στεγαστικής προστασίας εργαζομένων εν Δ. Γερμανία 
και τροποποιήσεως διατάξεων τινών της νομοθεσίας πε¬ 
ρί Ο.Ε.Κ.». 

4. Τη διάταξη της παρ. 1 του άρθρου 33 του Ν. 2224/94 
«Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και σφάλειας των εργαζομένων και οργάνω¬ 
σης Υπουργείου Εργασίας και των εποπτευομένων από 
αυτό Νομικών Προσώπων και άλλες διατάξεις». 

5. Την αριθμ. 50442/3.8.1998 απόφασή μας «περί καθο¬ 
ρισμού όρων για την έκδοση παραχωρητηρίων». 

6. Το αριθμ. 30861/8210/16.11.1998 έγγραφο του 
Ο.Ε.Κ., με το οποίο μας υπέβαλε απόσπασμα πρακτικού 
της αριθμ. 74/19.10.1998 συνεδριάσεως του Διοικητικού 
του Συμβουλίου. 

7. Τις διατάξεις του άρθρου 27 του Ν. 2081/1992 και του 
29Α του Ν. 1558/85 και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του προϋπολογισμού του Ο.Ε.Κ., αποφασίζουμε: 

1. Τροποποιούμε μερικά την αριθμ. 50442/3.8.1998 α¬ 
πόφασή μας και εγκρίνουμε όπως, η πληρωμή της αξίας 
των μεταβιβαζομένων κατοικιών γίνεται σε ίσες μηνιαίες 
άτοκες δόσεις, οι οποίες δεν δύναται να είναι λιγότερες 
των 240 ή περισσότερες των 360. Ο αριθμός των ανωτέ¬ 
ρω δόσεων καθορίζεται με απόφαση του Δ.Σ. του Ο.Ε.Κ. 

Η καταβολή των δόσεων αρχίζει ένα εξάμηνο μετά την 
έκδοση του οριστικού παραχωρητηρίου. Σε περίπτωση 
καθυστέρησης καταβολής οποιοσδήποτε δόσεως του ο- 
φειλόμενου τμήματος, οφείλεται ο νόμιμος τόκος υπερη¬ 
μερίας και ο Ο.Ε.Κ. έχει δικαίωμα αναγκαστικής εκτέλε¬ 
σης για την είσπραξή του κατά τις διατάξεις του Κώδικα 


Πολιτικής Δικονομίας, κατ’ εφαρμογή της παραγράφου 8 
του άρθρου 9 του Α.Ν. 163/1967, χωρίς να αποκλείεται και 
η είσπραξή του κατά τις διατάξειςτου Κ.Ε.Δ.Ε., σύμφωνα 
με τη διάταξη του άρθρου 9 του Ν. Δ/τος 2963/1954. 

2. Κατά τα λοιπά ισχύουν τα οριζόμενα στην αριθ. 
50442/3.8.1998 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Ο ΥΠΟΥΡΓΟΣ 

Μ. ΠΑΠΑΪΩΑΝΝΟΥ 

- 4 - 

Αριθ. 55343 (5) 

Ανάκληση άδειας ίδρυσης και λειτουργίας Ερασιτεχνικής 
Σχολής Χορού από το Νικόλαο Καρλαούζο (Κάρλα). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως Σχο¬ 
λών Ανωτέρας Καλλιτεχνικής Εκπαιδεύσεως κ.λ.π.» (ΦΕΚ 
127/Α/13.5.81), άρθρο 8. 

3. Το άρθρο 15του Ν. 1348/1983 «Διάλυση του Ν. Π .Δ.Δ. 
με την επωνυμία «Άρμα Θέσπιδος και άλλες διατάξεις» 
(ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/49095/30.10.1991 (ΦΕΚ 
987/Β/91) Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής "Με εντολή 
Υπουργού” στον Γεν. Γραμματέα και στους Προϊσταμέ¬ 
νους των Δ/νσεων, Τμημάτωνκαι Γ ραφείωντης Κεντρικής 
Υπηρεσίας του Υπουργείου Πολιτισμού». 

6. Αίτηση του Νικολάου Καρλαούζου (Κάρλα) για δια¬ 
κοπή λειτουργίας της επ’ ονόματίτου Ερασιτεχνικής Σχο¬ 
λής Χορού στο επί της οδού Ιουλιανού 26 - κτίριο, Αθήνα, 
από το σχολικό έτος 1998 - 99. 

7. Την αριθμ. 17264/30.6.1994 (ΦΕΚ535/7.7.94/Β') από¬ 
φαση με την οποία χορηγήθηκε άδεια ίδρυσης και λει¬ 
τουργίας Ερασιτεχνικής Σχολής Χορού στο Νικόλαο Καρ¬ 
λαούζο (Κάρλα) στο επίτης οδού Ιουλιανού 26 Αθήνα, κτί¬ 
ριο, αποφασίζουμε: 

1. Ανακαλούμε την αριθμ. 17264/30.6.1994 (ΦΕΚ 535/Β/ 
1994) απόφασή μας με την οποία χορηγήθηκε άδεια ί¬ 
δρυσης και λειτουργίας Ερασιτεχνικής Σχολής Χορού 
στο Νικόλαο Καρλαούζο (Κάρλα) στο κτίριο επίτης οδού 
Ιουλιανού 26 Αθήνα, λόγω διακοπής λειτουργίας της Σχο¬ 
λής, από την έναρξη του σχολ. έτους 1998 - 99. 

2. Η ανωτέρω απόφαση παύει ισχύουσα. 

3. Από τις διατάξεις αυτής της απόφασης δεν προκα- 
λείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1998 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟ Π ΟΥΔΟΣ 

Αριθ. ΥΠΠΟ/ΑΡΧ/Β1/Φ38/ΚΗΡ/41066/1657 (6) 

Χαρακτηρισμός Ενετικού Επισκοπικού Μεγάρου, ιδ. Ιω. 
Κυρίμη στην Κοινότητα Επισκοπής, επαρχίας Μύλο- 
ποτάμου Ν. Ρεθύμνης, ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ987/Β/ 

28.11.91 και ΦΕΚ 17/Β/16.1.92) «για Μεταβίβαση αρμο¬ 
διοτήτων Υπουργού και δικαιώματος υπογραφής “Με ε¬ 
ντολή Υπουργού” στους Γ. Γραμματέα, Ειδικό Γραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠ.ΠΟ.». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Τη Γνωμοδότηση του Τοπικού Συμβουλίου Μνημείων 
Δυτικής Κρήτης, όπως διατυπώθηκε στην αριθμ. 
22/28.3.1997 Συνεδρία του, αποφασίζουμε: 

Χαρακτηρίζουμε το Ενετικό Επισκοπικό Μέγαρο ιδ. Ιω. 
Κυρίμη, που βρίσκεται στην Κοινότητα Επισκοπής, επαρ¬ 
χίας Μυλοποτάμου Ν. Ρεθύμνης, ως ιστορικό διατηρητέο 
μνημείο. 

Το μνημείο αποτελείται από συγκρότημα διωρόφων κτι- 
σμάτων που στο σύνολό τους ανήκουν στην περίοδο της 
Ενετοκρατίας. Κατά την περίοδο της Τουρκοκρατίας δέ¬ 
χθηκε επεμβάσεις κυρίως στην εσωτερική του διαρρύθ¬ 
μιση. Εκτός από τους κυρίως χώρους κατοικίας, περιλαμ¬ 
βάνει αποθηκευτικούς χώρους και χώρους παραγωγής 
λαδιού, κρασιού και ρακής. Το κτίριο υπήρξε κατοικία του 
Λατίνου Επισκόπου Αυλοποτάμου. 

Η απόφαση αυτή δεν προκαλεί δαπάνη στον κρατικό 
προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Με εντολή Υπουργού 

Ο Προϊστάμενος της Δ/νσης 
ΙΣ. ΚΑΚΟΥΡΗΣ 
-♦- 

Αριθ. ΥΠΠΟ/ΑΡΧ/Β1/Φ38/ΚΗΡ/53980/2089 (7) 

Χαρακτηρισμός κτηριακού συγκροτήματος, ιδ. Μιχ. Κυρι- 
μάκη στην Κοινότητα Επισκοπής, επαρχίας Μυλοπο¬ 
τάμου Ν. Ρεθύμνης, ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 

28.11.91 και ΦΕΚ 17/Β/16.1.92) «για Μεταβίβαση αρμοδιο¬ 
τήτων Υπουργού και δικαιώματος υπογραφής “Με εντολή 
Υπουργού” στους Γ. Γραμματέα, Ειδικό Γραμμστέα, Προϊ¬ 
σταμένους Δ/νσεων, Τμημάτων και Γραφείωντου ΥΠ.ΠΟ.». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Τη Γνωμοδότηση του Τοπικού Συμβουλίου Μνημείων 
Δυτικής Κρήτης, όπως διατυπώθηκε στην αριθμ. 
22/28.3.1997 Συνεδρία του, αποφασίζουμε: 

Χαρακτηρίζουμε το κτηριακό συγκρότημα, ιδ. Μιχ. Κυ- 
ριμάκη, που βρίσκεται στην Κοινότητα Επισκοπής, επαρ¬ 
χίας Μυλοποτάμου Ν. Ρεθύμνης, ως ιστορικό διατηρητέο 
μνημείο. 


Τα αρχιτεκτονικά στοιχεία του μνημείου δείχνουν ότι εί¬ 
χε μια πρώτη κατασκευαστική φάση κατά την περίοδο της 
Ενετοκρατίας, αλλάτο μεγαλύτερο μέρος των κτισμάτων 
που κατασκευάστηκε στην πρώιμη και την ύστερη Τουρ¬ 
κοκρατία. Η μνημειακή και ιστορική αξία του μεγάλου αυ¬ 
τού συγκροτήματος (εμβαδού 720 τ.μ.) είναι σημαντική. 

Η απόφαση αυτή δεν προκαλεί δαπάνη στον κρατικό 
προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Με εντολή Υπουργού 
Ο Προϊστάμενος της Δ/νσης 
ΙΣ. ΚΑΚΟΥΡΗΣ 
-♦- 

Αριθ. ΥΠΠΟ/ΑΡΧ/Β1 /Φ32/ΚΗΡ/53408/21 32 (8) 

Χαρακτηρισμός του I. Ν. Αγίου Νικολάου Κοινότητας Α- 
μπλιάνης Ν. Ευρυτανίας ως μνημείου που χρήζει ειδι¬ 
κής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 

28.11.91 και ΦΕΚ 17/Β/16.1.92) «Μεταβίβαση αρμοδιοτή¬ 
των Υπουργού». 

2. Το άρθρο 52 του Κ.Ν. 5351/32 «Περί Αρχαιοτήτων». 

3. Το Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενέστερων του 
1830». 

4. Την ομόφωνη γνωμοδότηση του Τοπικού Συμβουλί¬ 
ου Μνημείων Νοτιοδυτικής Ελλάδος, όπως αυτή διατυ¬ 
πώθηκε με την αριθμ. 8/15.9.1998 πράξη του, αποφασί¬ 
ζουμε: 

Χαρακτηρίζουμε τον Ι.Ν. Αγίου Νικολάου, που βρίσκε¬ 
ται στην ΚοινότηταΆμπλιανης Ν. Ευρυτανίας, ως μνημείο 
που χρήζει ειδικής κρατικής προστασίας με περιβάλλο¬ 
ντα χώρο 50 μ. 

Πρόκειται για λιθόκτιστη τρίκλιτη βασιλική, με γυναικω- 
νίτη. Στο υπέρθυρο της Βόρειας εισόδου ανάγλυφη επι¬ 
γραφή φέρει την χρονολογία 1894 Αυγ. 25. 

Το τέμπλο κοσμείται με Δεσποτικές εικόνες του τέλους 
του 19 ου αιώνα σύμφωνα με επιγραφή σε μία εξ’ αυτών 
1890. Δια χειρός Αποστόλου Γρ. Ζωγράφου. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Νοεμβρίου 1998 
Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 
-♦- 

Αριθ. 78730 (9) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στη Μαριάννα Μπούρα. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

3. Τις διατάξεις του Π.Δ. 347/86 (ΦΕΚ 154/Α/6.10.86) με 
τις οποίες μεταβιβάστηκε στους Νομάρχες η αρμοδιότη¬ 
τα χορήγησης άδειας ίδρυσης και λειτουργίας Ερασιτε¬ 
χνικών Σχολών, πληντου Νομού Αττικής. 

4. Το Ν.2218/94 «Περί ίδρυσης Νομαρχιακής Αυτοδιοί¬ 
κησης κ.λ.π.» και το Ν. 2240/94 «συμπλήρωση διατάξεων 
για Ν.Α. κ.λ.π.». 

5. Τον Οργανισμό Εσωτερικής Οργάνωσης και Λειτουρ¬ 
γίας Ν.Α. Βοιωτίας (ΦΕΚ 154/Β/7.3.95), όπως τροποποιή¬ 
θηκε στις 31.12.1997 (ΦΕΚ 1204/τ. Β'). 

6. Την από 3.4.1998 αίτηση της Μαριάννας Αντ. Μπού- 
ρα με την οποία ζητά τη χορήγηση άδειας ίδρυσης και λει¬ 
τουργίας Ερασιτεχνικής Σχολής Χορού στον Ορχομενό 
(28 ης Οκτωβρίου 54), καθώς και τα σχετικά δικαιολογητι- 
κά. 

7. Το από 11.11.1998 πρακτικό Επιθεώρησης της υπό ί¬ 
δρυσης Ερασιτεχνικής Σχολής Χορού της Μαριάννας Α¬ 
ντ. Μπούρα, το οποίο συνέταξε η Επιτροπή που συγκρο¬ 
τήθηκε με την 3191/10.5.96 απόφαση Νομάρχη Βοιωτίας, 


σύμφωνα με το άρθρο 6 παράγραφος 4 του Ν. 1158/81 
(ΦΕΚ 127/Α/13.5.81) «περί συ στάσεως επιτροπών για τον 
έλεγχο της καταλληλότητας των κτιριακών εγκαταστάσε¬ 
ων των Σχολών Καλλιτεχνικής Εκπαίδευσης όπως τροπο¬ 
ποιήθηκε με την Διοικ/Β/2436/15.1.85 (ΦΕΚ 31/Β/21.1.85) 
κοινή απόφαση των Υπουργών Προεδρίας της Κυβερνή- 
σεως και Πολιτισμού, αποφασίζουμε: 

Α. Χορηγούμε στην Μαριάννα Μπούρα του Αντωνίου, ά¬ 
δεια ίδρυσης και λειτουργίας Ερασιτεχνικής Σχολής Χο¬ 
ρού στον Ορχομενό. 

Β. Έδρα της Σχολής ορίζεται ο Ορχομενός (28 ης Οκτω¬ 
βρίου 54). 

Γ. Η Σχολή θα αρχίσει την λειτουργία της από το σχολι¬ 
κό έτος 1998-1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 13 Νοεμβρίου 1998 

Ο Βοηθός Νομάρχη 
ΚΩΣΤΑΣ ΑΓΓΕΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



